For Your Eyes Only (zbirka priča)
<s>For Your Eyes Only () je zbirka priča britanskog pisca Iana Fleminga, koja predstavlja osmu po redu knjigu iz ciklusa od britanskom tajnom agentu Jamesu Bondu.</s><s>Sastoji se od pet priča pod naslovom From a View to a Kill, For Your Eyes Only, Quantum of Solace, Risico i The Hildenbrandt Rarity.</s><s>Priče su originalno nastale kao scenariji za epizode TV-serije o Bondu, koju je američka TV-kuća CBS namjeravala snimati potaknuta uspjehom TV-drame Casino Royale iz 1954. godine.</s><s>Kada su planovi o seriji propali, Fleming ih je preradio u kraće priče.</s><s>Knjiga je nakon objave dobila dobre kritike, pri čemu se često navodilo Flemingovo eksperimentiranje sa stilovima, odnosno svojevrsno "omekšavanje" Bonda koji je od nemilosrdnog "tvrdog" hladnoratovskog ubice pokazao empatiju i ljudskost.</s>

<s>Priče</s>

<s>From a View to Kill</s>

<s>Radnja prikazuje kako James Bond istražuje likvidaciju motociklista-kurira koji je prenosio tajne dokumente za NATO-v Vrhovni štab savezničkih snaga u Evropi; kako bi uhvatio ubicu, i sam se presvlači u kurira.</s>

<s>For Your Eyes Only</s>

<s>M šalje Bonda u Vermont da osveti smrt bračnog para Havelock, svojih prijatelja, koje je dao smaknuti Herr von Hammerstein, bivši Gestapov oficir koji radi za kubansku obavještajnu službu; prilikom misije, Bond otkriva da Judy Havelock, kćerka ubijenog para, također namjerava osvetiti smrt roditelja naoružana lukom i strijelom.</s>

<s>Quantum of Solace</s>

<s>Radnja se odigrava na Bahamima prilikom svečane večere u Vladinoj zgradi, kada Bond guverneru napomene kako vjeruje kako će se, ako se ikad bude ženio, to biti sa stjuardesom; guverner mu na to prepričava anegdotu o ljubavi i braku uglednog službenika Philipa Mastersa i stjuardese Rhode Llewelyn, a koja je završila tako da je muž, osramoćen nevjerom, napustio Bahame ostavivši suprugu u dugovima.</s>

<s>Risico</s>

<s>Bond dobije zadatak otići u Italiju i razbiti lanac krijumčara narkotika, gdje bi mu trebao pomoći CIA-in doušnik Aristotle Kristatos, koji kao glavnog narkobosa identificira Enrica Colomba.</s><s>Kada Bond bude zarobljen na Colombovom brodu, Colombo mu saopći da je Kristatos u stvari krijumčar i da mu pomažu Sovjeti; Bond se na kraju uz pomoć Colombovih ljudi sukobi sa Kristatosom koji gine u okršaju.</s>

<s>The Hildebrandt Rarity</s>

<s>Bond prilikom misije na Sejšelima, prateći svog doušnika Felicea Barbeyja, dolazi na brod američkog milionera Miltona Kresta koji ih je pozvao na svoju jahtu Wavekrest, kako bi mu pomogli lov na "Hidebrantovu rijetkost", izuzetno rijetku ribu iz roda Holocentrinae.</s><s>Tokom putovanja se ispostavlja da je Krest pijanac i nasilnik, koji brutalno zlostavlja svoju britansku suprugu Elizabeth.</s><s>Nakon što Kresta pronađu mrtvog, Bond sumnja da ga je Elizabeth ubila, ali joj svejedno pomaže da se riješi trupla i sve prikaže kao nesretan slučaj.</s>

<s>Ekranizacije</s>

<s>Zapleti For Your Eyes Only i Risico su 1981. godine poslužili kao dio scenarija za igrani film For Your Eyes Only.</s>

<s>Godine 1985. je snimljen A View to a Kill, film iz serije o Bondu koji osim naslova nema nikakve sličnost sa pričom.</s><s>Isti je slučaj bio 2008. godine sa filmom A Quantum of Solace.</s>

<s>Vanjske veze
 Ian Fleming Publications</s>

<s>Knjige 1960.</s><s>Djela o Jamesu Bondu</s>

